CELEX: 62014CB0090
Language: fi
Date: 2015-07-08 00:00:00
Title: Asia C-90/14: Unionin tuomioistuimen määräys (kuudes jaosto) 8.7.2015 (ennakkoratkaisupyyntö, jonka on esittänyt Juzgado de Primera Instancia e Instrucción no 1 de Miranda de Ebro – Espanja) – Banco Grupo Cajatres SA v. María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela (Ennakkoratkaisupyyntö — Direktiivi 93/13/ETY — Elinkeinonharjoittajan ja kuluttajan välinen sopimus — Kiinnelainasopimus — Viivästyskorkoa koskeva sopimusehto — Ennenaikaista kuoletusta koskeva ehto — Kiinnitetyn kiinteistön ulosmittausmenettely — Korkojen määrän kohtuullistaminen — Kansallisen tuomioistuimen toimivalta)

28.9.2015   
            
            
               FI
            
            
               Euroopan unionin virallinen lehti
            
            
               C 320/5
            
         Unionin tuomioistuimen määräys (kuudes jaosto) 8.7.2015 (ennakkoratkaisupyyntö, jonka on esittänyt Juzgado de Primera Instancia e Instrucción no 1 de Miranda de Ebro – Espanja) – Banco Grupo Cajatres SA v. María Mercedes Manjón Pinilla, Comunidad Hereditaria formada al fallecimiento de D. M. A. Viana Gordejuela
   (Asia C-90/14) (1)
   
   ((Ennakkoratkaisupyyntö - Direktiivi 93/13/ETY - Elinkeinonharjoittajan ja kuluttajan välinen sopimus - Kiinnelainasopimus - Viivästyskorkoa koskeva sopimusehto - Ennenaikaista kuoletusta koskeva ehto - Kiinnitetyn kiinteistön ulosmittausmenettely - Korkojen määrän kohtuullistaminen - Kansallisen tuomioistuimen toimivalta))
   (2015/C 320/06)
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de Primera Instancia e Instrucción no 1 de Miranda de Ebro
   
      Asianosaiset
   
   
      Kantaja: Banco Grupo Cajatres SA
   
      Vastaajat: María Mercedes Manjón Pinilla ja Comunidad Hereditaria formada al fallecimiento de D. M. A. Viana Gordejuela
   
      Määräysosa
   
   
               1)
            
            
               Kuluttajasopimusten kohtuuttomista ehdoista 5.4.1993 annetun neuvoston direktiivin 93/13/ETY 3 artiklan 1 kohtaa, 4 artiklan 1 kohtaa, 6 artiklan 1 kohtaa ja 7 artiklan 1 kohtaa on tulkittava siten, että kun kansallinen tuomioistuin arvioi kyseisen direktiivin soveltamisalaan kuuluvan sopimuksen ehtojen kohtuuttomuutta, sen on otettava huomioon asianomaisen sopimuksen kohteena olevien tavaroiden ja palvelujen luonne huomioimalla kyseisen sopimuksen tekopäivänä kaikki sen tekemistä koskevat olosuhteet.
            
         
               2)
            
            
               Direktiivin 93/13 6 artiklan 1 kohtaa ja 7 artiklan 1 kohtaa on tulkittava siten, että ne eivät ole esteenä kansallisille säännöksille, joissa säädetään viivästyskorkojen määrän kohtuullistamisesta, kun on kyse kiinnelainasopimuksesta, sikäli kuin
               
                           —
                        
                        
                           näissä kansallisissa säännöksissä ei rajoiteta kansallisen tuomioistuimen, jonka käsiteltäväksi kiinnitetyn kiinteistön, jota sopimus koskee, ulosmittausmenettely on saatettu, arviointia viivästyskorkoja koskevan ehdon ”kohtuuttomuudesta” ja
                        
                     
                           —
                        
                        
                           kyseiset säännökset eivät ole esteenä sille, että kansallinen tuomioistuin jättää soveltamatta kyseistä ehtoa, jos se katsoo sen kyseisen direktiivin 3 artiklan 1 kohdassa tarkoitetulla tavalla ”kohtuuttomaksi”.
                        
                     
         
      (1)  EUVL C 151, 19.5.2014.